Kogudus. Mis see on ja mis see ei ole?
Kogudus on Jumala perekond maa peal.
Kogudus on Jumala elupaik Vaimus.
Mida see tähendab? Sellest räägimegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Jani, sa ütlesid enne ühe mõtte,
et kogudus on Jumala elupaik Vaimus.
Ma olen Piiblit aastakümneid uurinud,
aga see on mulle mõistetamatu, mida ütlesid.
Seleta palun, vend, seda väidet.
See on Piiblis kirjas, see pole minu mõte.
Siin öeldakse, et usklikud, kes on uuesti sündinud,
kes on Jeesuse vastu võtnud
ja saanud südamesse Püha Vaimu.
Nii saab meist tempel.
Meie oleme tempel.
Mitte kirik või ehitis, vaid meie.
Siin öeldakse, et meid ehitatakse üheskoos.
"Teidki ehitatakse üheskoos Jumala eluasemeks Vaimus."
See on vägev!
Piibel ütleb veel,
et kes hoiab Issanda poole, see on Temaga üks vaim.
Evangeeliumi sõnum, või selle saladus -
Jumala saladus, mis nüüd ilmutati Jeesuse tulemise kaudu,
lepituse ja koguduse sünni kaudu,
oli see, et Jeesus on meis auhiilguse lootus.
Püha Vaim elab minus, Ta saab mu südamesse rääkida.
Ma kuulen Teda
ja võin näha asju, kui Ta valgustab mu südame silmad.
Samamoodi, kui saame kokku,
siis oleme tempel, kus Jumal elab.
See on tõesti vägev.
See on kogudus.
Seda räägiti siin, Efeslastele 2:22.
Aga läheme selle 4. peatükki.
Siin räägitakse veel sellest, mis on kogudus.
Läheme Efeslaste 4:2 juurde.
Hüppame natuke üle ja näeme, et siin on öeldud,
et meid on kutsutud üksteist sallima armastuses.
Kui ma oleksin elevant, siis ma salliksin sind.
Kui oleksin põrsas, siis salliksin nii.
See oli tore meelelahutus.
Sallima üksteist armastuses.
Mõelge, milline kutse!
Tulla nii lähedale,
et teise tekitatud kannatused su elus on tõelised.
Selle kaudu armastuses oleme usinad pidama üksmeelt vaimus
rahusideme läbi.
Üks ihu ja üks vaim,
nagu te ka olete kutsutud üheks lootuseks
oma kutsumise poolest;
üks Issand, üks usk, üks ristimine,
üks Jumal ja kõikide Isa,
kes on kõikide üle ja kõikide läbi
ja teie kõikide sees.
Halleluuja!
See räägib sellest, et kogudus on tõesti inimgrupp
täis päästetud, lunastatud ja uuestisündinud inimesi,
kelles elab Jumala Vaim.
Isa ise elab siin Vaimu kaudu.
Jeesus elab meis Vaimu kaudu.
Vägev asi.
Siin on selle lähtepunkt.
Me räägime kogudusest - mis see on.
ABC peab kõigepealt selge olema.
Nii alguses ongi.
Kuidas see konkreetselt ilmneb?
Kogudus on Jumala auhiilguse värav siia maa peale.
Me oleme Jumala kandelaevad.
Üksi. Koos veel võimsamad.
Kui jääme siia Efeslaste 4. peatükki,
siis siin on rohkem selgitust sellele,
kuidas kogudus peaks maa peal tegutsema.
Kuidas peaksime Jumala plaani mõistma
ja milliseid vahendeid ja ande Ta on meile andnud,
et üleloomulikkus ja Jumala ligiolu saaksid selgesti ilmsiks maailmas.
Nii et me oleme linn mäe peal, mis särab pimeduses.
Me oleme maailma valgus, maa sool.
Siin on eriline koht, Efeslastele 4:11.
Siin öeldakse, et Tema, Jeesus,
pani mõned apostleiks ja mõned prohveteiks
ja mõned evangeeliumikuulutajaiks ja mõned karjaseiks ja õpetajaiks,
et pühi inimesi täielikult valmistada abiliste tööle
Kristuse ihu ülesehitamiseks,
seniks kui me kõik jõuame ühisele usule
ja Jumala Poja tunnetusele
ning täieks meheks saame Kristuse täiuse täisea mõõtu mööda,
ega jääks enam väetiteks lasteks,
keda õõtsutatakse igas õpetuse tuules inimeste pettemänguga
eksiõpetusse võrgutamiseks,
vaid et me tõtt taotledes armastuses kasvaksime
kõiges selle sisse, kes on pea, Kristus,
kelles kogu ihu on kokku liidetud
ja koos hoitakse iga kõõluse kaasabil
vastavalt iga üksiku liikme tegevusele tema mõõdu järgi
ja kes teeb, et ihu kasvab enese ülesehitamiseks armastuses."
Paulusel on pikad laused.
See on tore, aga mind häirib see kogemus ja käitumine.
Tänapäeval oleme sellest väga kaugel.
Kui mõtleme algkoguduse või esimeste jüngrite peale,
siis nad olid kolm aastat koos Jeesusega.
Ööd ja päevad, kogu aeg olid koos.
Sõid samu asju, magasid samas paigas.
Jagasid omavahel kõike.
Nüüd on meil kildkonnad siin, väikesed templid seal,
väikesed rühmad eraldi ja omavahel pole ühtsust.
Selle purustamine on suur töö.
Muutmaks praegust seisu Efeslaste kirja sarnaseks, on suur töö.
Meie individualistlik mõtteviis peaks esmalt murduma,
et kogeda ühtsust.
Mul on uuem tõlge, sa lugesid vanemat.
Uuem tõlge ütleb nii:
"Valmistamaks kõiki koguduseliikmeid abiliste tööle."
Siin öeldakse, et kõigil, mitte vaid mõnel bossil,
vaid et kõigil on koguduses mingi töö.
Vaimuande väärtustatakse,
kui igaühel on mõni, mida ta saab kasutada.
Kõik koos ehitame kogudust ja üksteist.
Me ei ehita utoopilist pilvekogudust, vaid Jumalariiki maa peal.
Igaüks oma anniga.
See on aarete otsimine selles osas, mida inimeses on.
Aidata teine sellesse paika, mis temas on.
Ma usun, et selles on Isa süda.
Isa tahab, et kõik kasvaks,
et kõik leiaksid oma identiteedi Isa tütarde ja poegadena;
lastena selles positsioonis, milles Jeesus on.
Me oleme Jeesuses Kristuses - Temas ja Tema on meis.
Meid on Tema kaudu võetud sellesse liitu,
mille Jumal on loonud inimkonnaga - uus liit.
Ainult Jeesuses oleme selles peres.
Seepärast peame esmalt saama usklikuks,
tulles pimedusest Jumalariiki.
See on Jumala töö.
Püha Vaim tõmbab meid, tõde ilmub ja me ütleme jah.
Sisenedes Jumalariiki oleme me beebid.
Usklikuks saades oleme me beebid.
Uuesti sündides ei tea me algul midagi.
Seepärast kirjutabki Johannes oma esimeses kirjas kogudusele.
Johannes kirjutab seal lastele, noortele ja isadele.
Ta kirjutab inimestele koguduses, kes on elu erinevates etappides.
Seal öeldakse: "Lapsed, teie olete ära tundnud Isa.
Lapsed, teie patud on teile andeks antud tema nime pärast."
Väga võimas sõnum neile, kes on just usklikuks saanud:
"Sa oled Isa oma ja Ta armastab sind.
Keegi ei saa sind Isa juurest röövida,
sa oled laps.
Sul on lapsepõlve vaim, mis ütleb "Abba, Issi".
Sa oled teinud vigu ja teed neid edaspidigi,
kuid ära kunagi kaota lootust!
Jeesuse veri on voolanud, et sa oleksid õige.
Isa silmis oled puhas, nagu poleks midagi valesti teinudki.
Noortele Ta ütleb: "Te olete vägevad Sõnas,
te tunnetate tõe, tunnete ära vaenlase valed.
Te olete kurja ära võitnud."
Meelevald suureneb,
kui kasvatakse Jumala ja Jeesuse tundmises.
Armu ja teadmist tuleb juurde.
Siis tulevad isad:
"Te tunnete Teda, kes on olnud algusest."
Te elate sügavas suhtes,
te olete nii harjunud eristama mitmeid asju,
mida lapsed ja noored oma kasvamises on näinud.
Teie töö emade-isadena on kaitsta ja võtta kõik kaasa Jumala tundmisesse.
Mulle meeldib see mõte, et on lapsed, noored ja isad.
Teenistuses on isad ja emad,
me oleme pere.
Mis siis emad-isad teevad?
Kas on nii, et nad kontrollivad lapsi?
Isa tahab, et lastest saaksid arstid.
Kõik peavad õppima matemaatikat, isegi vihates,
tahtes tegelikult saada kunstnikuks.
Aga isa ju tahab, et oleksin arst.
Milline on vanema süda?
Isa-ema süda?
See näeb aardeid, mis kellelgi on.
Pole nii, et: "Vat mina olen selline!"
Me küll järgime eeskujusid ja matkime neid.
See on õige ja nii see käibki, et lapsed matkivad vanemaid.
Aga siis tuleb aeg, kus peab leidma iseenda.
Jumal on igaühele midagi andnud.
Mitte et: "Pean järgima, et oleksin just selline,
nagu apostel, jutlustaja või pastor",
vaid me leiame oma identiteedi - selle, kes me oleme,
kuna Jumal on igaühesse meist pannud midagi hinnalist.
Tema loomus, mis Temas on, on ka meis.
Jumalasulased peaksid vabastama inimesi elama andides,
unistuses, mis Jumalal on.
Vanemaks olek ei ole kontrollimine, avaldades survet arstiks hakata.
Tuleb leida oma tee.
Ma mõtlen samamoodi, soovides purustada ühe mõtte.
See pole meie arvamus, aga ma kuulen seda tihti.
Näiteks ma olen vanem vaimulik ja sa noorem.
Olen sinust kaks korda vanem.
Võiks mõelda, et noorem õpib vanemalt.
See on vana pilt, et vanemad on kaugemale jõudnud;
et nad oskavad paremini ja neid tuleb hinnata, kuulata.
Teatud piirini kindlasti.
Tahan vaid öelda, et meil ei tohiks olla seisukohta,
et on kogenud, tõelised kristlased
ja õppivad noored, kes midagi ei oska.
Meil on ühine Isa.
Me oleme ühe Isa lapsed, paljuski samal tasemel.
Olen õppinud, et saan noortelt kogu aeg õppida.
See, et ma olen 60 ja sina 30, ei tähenda, et ma ei saa sinult õppida.
Vastupidi! Teie, noored, teete asju, mis on mulle tähtsad ja õpetuseks.
Ma loodan, et võin teile midagi anda.
Võrdsus - vanus on vaid number.
Meil on erinevad kogemused.
Tunnen noori evangeliste nagu sind, Jani,
kes on kogenud seda, mida ma ise pole.
Ma hindan seda ja me võime koos kogeda seda,
et Jumal on meie Isa ja me oleme lapsed. Kogu aeg.
Igavikus oleme ka Jumala Isa lapsed.
See on südamehoiak,
see on austamise kultuur
ja Jumal võib meile kelle iganes kaudu midagi anda.
Isade ja emade puhul on armastusväärne see,
et nad ütlevad: "Sa saad hakkama!"
"Me oleme sulle toeks."
See on ju tore, tegeleda inimestega,
kes on erinevad ja kellelt saab õppida -
ma veel õpin midagi.
See annab elule värvi.
Ma ei pea kiiktoolis kiikuma kui vanaätt,
kes ootab Taevasse pääsemist.
On juba 50 aastat kiigutud kah.
Ellu tuleb uus plahvatus, tegutsemisiha, ind.
See on tore.
Asi pole vanuses.
Kõik erinevad vaimsed etapid.
Mõtlen sellele, et mõni on aastakümneid usklik,
aga jäänud siiski kui väikeseks lapseks.
Mõni on aga vähe aega usklik ja temas on vaimseks isaks olemist.
Mis teeb emast-isast just ema ja isa?
See, et nad on viljakad; et neil on laps.
See on tähtis asi.
Need, kes suudavad teisi hoida ja aidata,
siis selles on isaduse-emaduse olemus.
Kanda ja tõsta teisi üles.
Rääkida ja pöörata usu juurde,
juhatada inimesi usuteel jne.
Me ei rääkinud ametitest:
apostlid, prohvetid, evangelistid, pastorid ja õpetajad.
Sellest räägime järgmine kord.
Tänan, et oled olnud meiega.
Soovides toetada TV7 tööd, võid helistada 900 1777 (7 eur). Aitäh!
Aitäh toetuse eest. Nägemiseni!
Tõlge: Külli Kuusk